
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 99
din 29 mai 2014
privind aprobarea deplasării Asociaţiei Corale „Armonia” Sighişoara, în Zaton - Croaţia, în perioada 21 - 24 iunie 2014, pentru reprezentarea Municipiului Sighişoara 
la Festivalul de Muzică şi Dans  

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului,  în calitate de iniţiator, înregistrat cu nr. 11.347/III/21.05.2014,  calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea 215/2001, Legea administraţiei publice locale, republicată, cu modificările şi completările ulterioare;


Ţinând cont de invitaţia primită de Asociaţia Corală „Aromonia” Sighişoara de a participa în Zaton - Croaţia, în perioada 21 – 24 iunie 2014, pentru reprezentarea Municipiului Sighişoara la Festivalul de Muzică şi Dans; 

Văzând adresa Asociaţiei Corale „Armonia”, reprezentată prin doamna profesoară Szavuly Bernadeta - preşedinte,  înregistrată la Municipiul Sighişoara sub nr. 11.322/21.05.2014, cu solicitarea acordării unui sprijin financiar pentru acoperirea cheltuielilor necesare deplasării în Zaton - Croaţia, în vederea participării la Festivalul de Muzică Corală, organizat în perioada 21 – 24 iunie 2014;

Luând în considerare faptul că, Direcţia Economică din cadrul Municipiului Sighişoara a confirmat existenţa disponibilităţii bugetare, constând în suma de 4.500 lei ce se poate acorda pentru efectuarea acestei deplasări;

Văzând prevederile Legii nr. 273/2006 privind finanţele publice locale, cu modificările şi completările ulterioare;

Având în vedere Raportul de specialitate nr. 11.348/III/21.05.2014 al Serviciului Relaţii Publice, prin care se propune şi se justifică oportunitatea deplasării Asociaţiei Corale „Armonia” Sighişoara, în Zaton - Croaţia, în perioada 21 - 24 iunie 2014, pentru reprezentarea Municipiului Sighişoara la Festivalul de Muzică şi Dans,  îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 alin. 6 lit. „a” pct. 4, alin. 9, art. 45 alin. 2 şi a art.115 alin. 1 lit „b” din Legea nr. 215/2001, Legea administraţiei publice locale, republicată, cu modificările şi completările ulterioare,

         H O T Ă R Ă Ş T E:
Art.1. Se aprobă deplasarea Asociaţiei Corale „Armonia” Sighişoara, în Zaton - Croaţia, în perioada 21 - 24 iunie 2014, pentru reprezentarea Municipiului Sighişoara la Festivalul de Muzică şi Dans.
Art.2.
Se aprobă alocarea din bugetul local a sumei de 4.500 lei pentru suportarea cheltuielilor cu deplasarea Asociaţiei Corale „Armonia” Sighişoara, în Zaton - Croaţia, în perioada 21 - 24 iunie 2014, pentru reprezentarea Municipiului Sighişoara la Festivalul de Muzică şi Dans, sumă care va fi achitată la întoarcerea din deplasare, în baza comenzilor sau a contractelor de achiziţii publice încheiate între Municipiul Sighisoara prin intermediul Biroului achiziţii, accesare fonduri EU şi management proiecte şi furnizorii de produse, prestatorii de servicii sau executanţii de lucrări.
Art.3.  Se încredinţează cu ducerea la îndeplinire a prevederilor prezentei hotărâri, Primarul Municipiului Sighişoara, Serviciul Relaţii Publice, Direcţia Economică şi Asociaţia Corală „Armonia” Sighişoara.
Art.4. Prin grija Secretarul Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică  prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

     Fintoc Marieta Maria  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;
  1 ex. Serviciul Relaţii Publice;

  1 ex. Asociaţia Corală „Armonia” Sighişoara.
  9 ex. 
C.B./G.V.
